
Πέμπτη, 27 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 57 αλλοδαπών στην Ιεράπετρα – Συνέχεια ενημέρωσης σχετικά με τον εντοπισμός και διάσωση 61 αλλοδαπών στην Ιεράπετρα -  Αποβίβαση ασθενούς από Ι/Φ σκάφους στην Πρέβεζα - Συνέχεια ενημέρωσης για εντοπισμό σορού γυναίκας αγνώστων λοιπών στοιχείων στην παραλία Εδέμ Παλαιού Φαλήρου - Διακομιδές ασθενών

Συνέχεια ενημέρωσης:
[bookmark: _GoBack]Αναφορικά με τον εντοπισμό 57 αλλοδαπών στην παραλία «ΚΑΘΑΡΑΔΕΣ» Ιεράπετρας τις πρωινές ώρες της 26.08.2026, συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου, ως ο διακινητής που τους μετέφερε στην Ελλάδα. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις βραδινές ώρες την 21.08.2026 από τις ακτές Μπαρντίγια της Λιβύης, για την μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό και διάσωση 61 αλλοδαπών στη θαλάσσια περιοχή νότια της Ιεράπετρας τις μεσημβρινές ώρες της 25.08.2026, συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου, ως ο διακινητής που τους μετέφερε στην Ελλάδα. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις βραδινές ώρες την 23.08.2026 από το Τομπρούκ της Λιβύης, για την μεταφορά τους στην Ελλάδα.	

*****

Τις πρωινές ώρες σήμερα, ενημερώθηκε η Λιμενική Αρχή της Πρέβεζας από τον Ενιαίο Ευρωπαϊκό Αριθμό Έκτακτης Ανάγκης (112), ότι έχρηζε άμεσης υγειονομικής περίθαλψης ένας 48χρονος αλλοδαπός επιβάτης (υπήκοος Τσεχίας) ιστιοφόρου (Ι/Φ) σκάφους σημαίας Πολωνίας, το οποίο βρισκόταν αγκυροβολημένο στη θαλάσσια περιοχή της Πρέβεζας. Ο ασθενής αποβιβάστηκε στο αλιευτικό καταφύγιο Πρέβεζας, με τη βοηθητική λέμβο του Ι/Φ και από εκεί διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Πρέβεζας, όπου παραμένει για νοσηλεία. Προανάκριση διενεργείται από το Λιμεναρχείο Πρέβεζας.

*****

Συνέχεια ενημέρωσης:
Αναφορικά με την ανάσυρση γυναίκας αγνώστων λοιπών στοιχείων, χωρίς τις αισθήσεις της, από την παραλία Εδέμ Παλαιού Φαλήρου τις πρωινές ώρες χθες, αναγνωρίστηκε η σορός της γυναίκας από τους οικείους της. Πρόκειται για ημεδαπή, ηλικίας 65 ετών.

*****

	Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-42χρονης, από το λιμάνι του Πίσω Αετού Ιθάκης στο λιμάνι της Σάμης Κεφαλληνίας, με Περιπολικό σκάφος Λ.Σ.-ΕΛΑ.ΚΤ.,
-73χρονης, από το λιμάνι του Άγνωντα Σκοπέλου στο λιμάνι του Βόλου, με Περιπολικό σκάφος Λ.Σ.-ΕΛΑ.ΚΤ. και
-29χρονου, από το λιμάνι της Πάρου στο λιμάνι της Σύρου, με το Ε/Γ – Τ/Ρ «ΚΥΡΙΑΡΧΟΣ ΙΙ» Ν.Ν 57.

